సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Nikhil Siddharth: ఈ ‘ముద్ర’ నాది కాదు.. నన్ను వాడేస్తున్నారు: నిఖిల్ ట్వీట్
నిఖిల్, లావణ్య త్రిపాఠి హీరో హీరోయిన్లుగా నటించిన ‘ముద్ర’ మూవీ షూటింగ్‌ను కంప్లీట్ చేసుకుని పోస్ట్ ప్రొడక్షన్ పనుల్లో బిజీగా ఉంది. అయితే ఈ చిత్రానికి విడుదలకు ముందే ఊహించని షాక్ తగిలింది. దీంతో సోషల్ మీడియాలో స్పందించారు నిఖిల్.
Samayam Telugu | Updated:
Jan 24, 2019, 05:31PM IST
‘కేశవ’, ‘కిరాక్ పార్టీ’ చిత్రాలతో వరుస ఫ్లాప్‌లు అందుకున్న హీరో నిఖిల్ ‘ముద్ర’ అంటూ మరో వినూత్న కథాంశంతో ప్రేక్షకుల ముందుకు వస్తున్నారు. నిఖిల్, లావణ్య త్రిపాఠి హీరో హీరోయిన్లుగా నటించిన ఈ చిత్రానికి టి.ఎన్. సంతోష్ దర్శకత్వం వహించారు. గన్ను కంటే పెన్ను గొప్పది అనే కాన్సెఫ్ట్‌తో జర్నలిజం నేపథ్యంలో తెరకెక్కుతుందీ చిత్రం. ఇందులో నిఖిల్ జర్నలిస్ట్‌ అర్జున్‌గా కనిపించబోతున్నారు. ఇటీవల షూటింగ్ పూర్తి చేసుకున్న ఈ చిత్రం పోస్ట్ ప్రొడక్షన్ కార్యక్రమాల్లో ఉండగా.. ఊహించని షాక్ తగిలింది.
‘ముద్ర’ పేరుతో అదే లోగో టైటిల్‌ని నిఖిల్ పేరును వాడుకుంటూ రేపే (జనవరి 25) ‘ముద్ర’ మూవీ రిలీజ్ అంటూ టిక్కెట్లను ఆన్ లైన్‌లో పెట్టేశారు. దీంతో షాకైన నిఖిల్ ట్విట్టర్ ద్వారా క్లారిటీ ఇచ్చారు. ‘గాయ్స్ .. నా సినిమా ఈ వారంలో రిలీజ్ కావట్లేదు. కొందరు కావాలని నా సినిమా లోగో మరియు నా పేరును వాడుకొని బుకింగ్ యాప్స్‌లోపెట్టారు. మా నిర్మాతలు దీనిపై చర్యలు తీసుకుంటారు. త్వరలోనే ఆ వివరాలు తెలియజేస్తా.. ఇది చాలా అవమానకరం’ అంటూ ‘ముద్ర’ హ్యాష్ ట్యాగ్‌తో ట్వీట్ చేశారు నిఖిల్.
Guys My Movie is NOT RELEASING this week... SOME ppl with evil intentions have used the exact SAME LOGO DESIGN nd p… https://t.co/yb5CFuTstt
&mdash; Nikhil Siddhartha (@actor_Nikhil) 1548317572000